Se conoix con o nombre de batalla de Normandía a una campanya melitar (millor que una batalla) escaicita dende o 6 de chunio dica o 21 d'agosto de 1944 mientres a Segunda Guerra Mundial, que prencipió o Día D quan as tropas d'os Aliatos desembarcoron en as plachas de Normandía en a dita Operación Overlord ta tornar a ubrir o Frent Occidental y se considera que remata con a Liberación de París. En ista campanya se fació a que encara hue ye a mayor operación lochistica de desembarco de tropas d'a historia, en trescruzar a Canal d'a Manga alto u baixo 3.000.000 de soldatos aliatos (130.000 o mesmo día d'o desembarco).